സ്വകാര്യ സൂപ്പര്മാര്ക്കറ്റിലെ ജീവനക്കാരി ട്രെയിന്തട്ടി മരിച്ചനിലയില് കൊല്ലം : കുന്നിക്കോട്ടുള്ള സ്വകാര്യ സൂപ്പര്മാര്ക്കറ്റിലെ ജീവനക്കാരിയെ ട്രയിന് തട്ടി മരിച്ച നിലയില് കണ്ടെത്തി.പത്തനാപുരം പാതിരിക്കല് ചരുവിളയില് ജോസിന്റെ ഭാര്യ മിനി എന്ന സുലേഖ 35 യാണ് ട്രെയിന് തട്ടി മരിച്ച നിലയില് കണ്ടെത്തിയത് .ആവണീശ്വരം റെയില്വേ സ്റ്റേഷനും ലെവല്ക്രോസിനും ഇടയില് ഇന്നലെ വൈകിട്ട് 6.45 ഓടെയായിരുന്നു സംഭവം ഉണ്ടായത് . പുനലൂരില് നിന്നു വന്ന ഗുരുവായൂര് പാസഞ്ചര് തട്ടിയാണ് യുവതി മരണപ്പെട്ടത്. സംഭവത്തെ തുടര്ന്ന് കുന്നിക്കോട് പൊലീസ് സ്ഥലത്തെത്തി തുടര് നടപടികള് സ്വീകരിച്ചു.